DESPRE STATUTUL MERCENARILOR ŞI AL ANGAJAŢILOR COMPANIILOR MILITARE/DE SECURITATE PRIVATE
DESPRE STATUTUL MERCENARILOR ŞI AL ANGAJAŢILOR COMPANIILOR MILITARE/DE SECURITATE  PRIVATE
 
REGARDING THE MERCENARIES STATUTE
END THE EMPOLYEES OF THE PRIVATE MILITARY/
SECURITY COMPANIES
Col. (r) drd. Dumitru CODIŢĂ *
To use employees for payed in ready money for attempt diferent military misions, it tis on old  tactique,  wich  some  states  still  use  it  in  nowadays.  Sometaimes  this  means  the  violation  of international rules.
One  objective  is  to  make  a  difference  between  mercenary  rules  from  the  international conventions  perspective  and  the  international  humanitarian  law  on  the  ather  hand.  Because  of this  we  have  to  maketwo  statements.  First  statement  is  about  some  international  jurisdictions wich  are  trying  to  forbide  the  services  at  the  mercenaries.  Second  statement  is  about  the mercenaries statute if they become prisoners.
Another  objective  is  to  present  us  private  military/security  companies  works  in  legal contecxt  and  wich  are  differences  betwen  of  the  emplyees  of  privates  companies  and  the mercenaries.  I  tis  necesary  because  states  are  increasingly  hiring  private  military/security companies to act in zones where armed conflicts are occurring. The predominant feeling in the international community ist hat it would be best to  regulate such companies.
 
Recurgerea la serviciul unor persoane plătite, pentru îndeplinirea unor sarcini militare, este  o  practică  veche,  la  care  unele  state    recurg  şi  în  prezent.  Aceasta  se  face  uneori  cu încălcarea reglementărilor internaţionale.
Unul  din  scopurile  acestui  demers,  este  de  a  face  o  paralelă,  între  modul  cum  este prezentat statutul mercenarilor  din perspectiva  convenţiilor internaţionale pe de o parte şi cea a dreptului  internaţional  umanitar  pe  de  altă  parte.  Din  acest  punct  de  vedere,  se  impun  două precizări.  Prima    se  referă  la  faptul  că,  unele  instrumente  juridice  internaţionale  urmăresc  să interzică   folosirea   mercenarilor,   condamnând   atât   recursul   la   serviciul   acestora   cât   şi participarea lor la ostilităţi. Cea de-a doua vizează modul  în care dreptul internaţional umanitar se  raportează  la  problema  mercenarilor,  în  sensul  că  nu  interzice  folosirea  si  nu  condamnă acţiunile lor, dar se concentrează asupra statutului ce le va fi acordat în cazul capturării.
Un  alt  scop  urmărit,  este  de  a  evidenţia  caracteristicile  şi    cadrului  legal,  în  care  o categorie relativ nouă  de persoane – personalul Companiilor Militare Perivate/Companiilor de Securitate Private (CMP/CSP) – se implicată în acţiuni care au legătură cu domeniul militar. În acest  context  se  va  arăta  care  sunt  asemănările  şi  deosebirile  între  cele  două  categorii  de persoane care pot fi implicate în acţiuni cu caracter militar.
1.Generalităţi
Majoritatea  dicţionarelor  definesc  mercenarul  ca  fiind  „persoana  care lucrează pe bani sau alte avantaje, un militar profesionist care se angajează pentru a servi într-o armată străină”[1].
Fenomenul  mercenariatului  deşi  foarte  vechi,  a  cunoscut  cel  mai puternic avânt în timpul marilor campanii din Evul Mediu, ale condotierilor Renaşterii  şi  ale  mercenarilor  elveţieni[2].  După  un  uşor  recul  în  secolul  al XIX-lea,  a  revenit  în  forţă  prin  anii  60,  după  secesiunea  katangheză,  fapt pentru care Adunarea Generală şi Consiliul de Securitate ale ONU au adoptat o  serie  de  rezoluţii  de  retragere  a  trupelor  de  mercenari  din  Congo[3].  Cele mai  grave  acţiuni  ale  acestei  categorii  de  combatanţi  s-au  desfăşurat  într-o serie  de  state  africane  cum  ar  fi:  Congo,  Sudan,  Etiopia,  Nigeria,  Rhodesia, Benin, Comore, Sierra Leone, Angola etc.
Principalele rezoluţii ale Adunării Generale ONU prin care a condamnat mercenariatul    sunt    1514/XV;    2395/XXIII;    2464/XXIII;    2548/XXIV; 2708/XXV;  3013/XXVIII;  324  din  12  decembrie  1979;  35/35  din  26 noiembrie  1980;  35/48  din  4  decembrie  1980,  37/109  din  1982;  38/137  din 1983;      Convenţia   ONU   împotriva   Recrutării,   Folosirii,   Finanţării   şi Antrenării  de  Mercenari  din  1989;  UN  Doc.  E/CN,4/2001/18,14  februarie 2001;UN  Doc.E/CN.4/2003/4,24  iunie  2002;  UN  Doc.E/CN.4/2005/23,18 ianuarie 2005 etc.
Luând  o  atitudine    fermă  împoriva  acestei  practici  prin  rezoluţia Adunării  Generale  35/48  din  4  decembrie  1980,  ONU  decide  crearea  unui Comitet ad-hoc, cu scopul „de a elabora în cel mai scurt termen o convenţie internaţională   vizând   a   interzice   recrutarea,   folosirea,   finanţarea   şi instruirea de mercenari”.În acelaşi scop rezoluţia menţionează că activităţile mercenarilor    „sunt    contrare    principiilor    fundamentale    ale    dreptului internaţional,      precum      neintervenţia      în      treburile      interne      ale statelor,integritatea teritorială şi independenţa. Aceste activităţi fac să apară obstacole  în  procesul  autodeterminării  popoarelor  care  luptă  împotriva colonialismului,  rasismului  şi  apartheidului,  precum  şi  tuturor  celorlalte forme  de  dominaţie  străină”.  În  această  situaţie  Adunarea  Generală  adoptă două rezoluţii prin care invită Comitetul ad-hoc să-şi intensifice eforturile şi astfel    în  1984  se  adoptă  două  texte[4]  care  vor  reprezenta  baza  pentru finalizarea proiectului de convenţie.
O problema importantă în tot acest demers o reprezintă stabilirea unei definiţii pentru acestă categorie de combatanţi, pentru a se face distincţia faţă de    alte  categorii,  oarecum  asemănătoare.  Avem  în  vedere  în  primul  rând angajaţii  Companiilor  Militare/de  Securitate  Private  (CMP/CSP)  şi    apoi  a voluntarilor  internaţionali care sunt persoane „care de bună voie, nesilite şi   în  mod  conştient,  participă  la  acţiuni  armate  în  cadrul  unui  stat„[5].  Spre exemplu, faţă de aceştia din urmă mercenarii se deosebesc doar prin mobilul pentru care iau parte la ostilităţi[6].
După  încetarea  „războiului  rece”  recurgerea  la  serviciile  CMP/CSP  a cunoscut  un  avânt  deosebit  ceea  ce  a  avut  drept  consecinţă  o  creştere considerabilă  a  numărului  acestora.  Principalii  factori  care  au  determinat această  dezvoltare  sunt:  reducerea  cheltuielilor  alocate  de  către  state  în scopuri  militare;  creşterea  complexităţii  armamentelor  şi  echipamentelor militare  cu  dificultăţi  în  întreţinerea  şi  folosirea  lor;  sarcini  sporite  în  sfera achiziţiilor, monitorizării sistemelor de armament, logistic cu extindere şi spre teatrele de război şi luptă; reducerea masivă a efectivelor militare, fărâmiţarea statelor  şi  apariţia  unor  conflicte  la  nivel  local;  raţiunile  economice  care determină   noile   state,   dar   şi   pe   cele   dezvoltate   şi   unele   organizaţii internaţionale să se orienteze către sectorul privat pentru unele servicii până nu demult exclusiv militare.
2.Mercenarii şi dreptul internaţional umanitar
După  multe  dezbateri  si  controverse,  Conferinţa  pentru  reafirmarea  şi dezvoltarea  dreptului  internaţional  umanitar  care  a  avut  loc  la  Geneva  în perioada  1974-1977,  a  adoptat  Protocolul  I  adiţional,  care  în  articolul  47, paragraful  2  dă  următoarea  definiţie[7]  persoanelor  care  se  încadrează  în această categorie:
2.„Termenul de mercenar se extinde la orice persoană;
a) care este în mod special recrutată în ţară sau în străinătate pentru a lupta într-un conflict armat;
b) care, în fapt, ia parte directă la ostilităţi;
c)  care  ia  parte  la  ostilităţi  în  special  pentru  a  obţine  un  avantaj personal şi care îi este în mod efectiv promis, de către o Parte la conflict sau în   numele   ei,   o   remuneraţie   superioară   celei   promise   sau   plătite combatanţilor care au rang şi o funcţie similare în forţele armate ale acestei Părţi;
d)  care  nu  este  cetăţean  al  unei  Părţi  în  conflict,  nici  rezident  pe teritoriul controlat de o parte la conflict;
e) care nu este membru al unei Părţi la conflict; şi
f) care nu a fost trimis de un stat, altul decât o Parte la conflict,, în misiune oficială în calitatea de membru al forţelor armate ale acestui stat”.
După cum se poate observa în această definiţie s-a urmărit să nu se lase posibilitatea atribuirii calificativului de mercenar  persoanelor care cu acordul unor  state  aliate  sau  prietene  sunt  puse  la  dispoziţia  altui  stat[8],  celor  care aparţin unor organizaţii internaţionale sau regionale[9], precum şi consilierilor militari  sau  cetăţenilor  unei  Părţi  la  conflict  sau  rezidenţilor  pe  un  teritoriu ocupat[10].
Astfel conform acestei definiţii este mercenar persoana care întruneşte cumulativ  cele  şase  condiţii.  Cu  privire  la  protecţie,  Protocolul  I  adiţional, face  precizarea  expresă  că  în  cazul  capturării  mercenarii  nu  beneficiază  de statutul de prizonier de război.
Câteva  aspecte  care  se  desprind  din  această  definiţie.  În  primul  rând dacă se are în vedere îndeplinirea cumulativă a condiţiilor trebuie spus că în practică încadrarea unei persoane în această categorie este foarte dificilă. În al doilea rând, cerinţa de la punctul b), ca o persoană să fie implicată direct în ostilităţi,  limitează  semnificativ  domeniul  definiţiei.  Multe  persoane  care oferă  un  sprijin  important  beligeranţilor  şi  care  ar  fi  considerate  în  mod normal  mercenari,  nu  se  implică  în  activităţi  care  presupun  „participarea directă la ostilităţi”, în înţelesul acceptat de dreptul internaţional umanitar. În plus,   includerea      aceastei   expresii,   adaugă   definiţiei   un   element   de complexitate.  După  cum  se  cunoaşte,  conceptul  de  „participare  directă  la ostilităţi”  este  foarte  important  conform  dreptului  internaţional  umanitar deoarece  determină  circumstanţele  în  care  un  civil  poate  fi  atacat  legal, Dificultatea  constă  în  faptul  că,  este  foarte  greu  de  a  stabili  totuşi,  limitele precise  ale  acestei  situaţii.  şi  nu  în  ultimul  rând,  trebuie  luată  în  calcul  şi condiţia de la punctul e) care pe bună dreptate a fost prezentată ca golind de conţinut  definiţia  mercenarului  ca  şi    semnificaţia  practică  şi  legală  a  întregului articol 47. Prevederea articolului 47, punctul 2, litera e) exclude din definiţie  pe  orice  membru  al  forţelor  armate  ale  unui  stat  parte  la  conflict. Astfel, prin simpla încorporare a mercenarilor în forţele sale armate, un stat care  doreşte  să-i  folosească  poate  evita  încadrarea  lor  în  această  categorie, chiar dacă toate celelalte condiţii sunt îndeplinite[12].
Efectul articolului 47 se răsfrânge asupra persoanelor care se încadrează în  definiţia  mercenarului  în  sensul  de  a  li  se  acorda  statut  de  „combatanţi speciali” sau de „combatanţi ilegali” cu aceleaşi drepturi şi obligaţii cu civilii care participă direct la ostilităţi[13].
Ce  înseamnă  acest  lucru  în  mod  practic?  După  cum  se  cunoaşte combatanţii au dreptul să participe la ostlităţi şi în cazul capturării beneficiază de statutul de prizonier de război. În această situaţie beneficiază de protecţia prevăzută de Convenţia a III-a de Geneva din 1949, şi prin urmare ei nu pot fi condamnaţi pentru simpla participare la ostilităţi. Mercenarii, pe de altă parte, beneficiază de un tratament asemănător  cu cel al civililor. Ei nu au dreptul să ia  parte  la  ostilităţi.  Dacă  totuşi  o  fac  şi  sunt  capturaţi  nu  beneficiază  de statutul de prizonier de război si deci de prevederile Convenţiei a III-a. Ei vor fi judecaţi conform legislaţiei naţionale, care condamnă simpla participare la ostilităţi,  chiar  dacă  nu  au  încălcat  vreo  regulă  a  dreptului  internaţional umanitar. Cu toate acestea nu înseamnă că mercenarii capturaţi nu au nici un  fel de protecţie prevăzută de dreptul internaţional umanitar. Ei sunt protejaţi de Convenţia a IV-a de la Geneva şi dacă se încadrează la excepţiile acesteia, beneficiază   de   garanţiile   fundamentale   specificate   în   articolul   75   din Protocolul  I  adiţional[14].  Prevederile  acestui  articol  sunt  foarte  importante deoarece  arată  că  dreptul  internaţional  umanitar  nu  exclude  mercenarii  din sfera protecţiei specifice şi conţine precizarea expresă ca aceste persoane să beneficieze cel puţin de un proces echitabil[15].
Trebuie  observat  faptul  că  articolul  47,  nu  interzice  statelor  să  ofere mercenarilor  statutul  de  prizonier  de  război.  În  articol  se  stipulează  doar  că mercenarii nu au dreptul la acest statut, ca şi membrii forţelor armate, ceea ce nu înseamnă că nu li s-ar putea acorda. Deşi practica statelor în acest domeniu este  rară,  au  existat  instanţe  în  care  statul  a  acordat  statut  de  prizonier  de război unor persoane considerate a se încadra în categoria mercenarilor[16].
Articolul  la  care  facem  referire  mai  sus  nu  se  aplică  decât  în  cazul conflictelor  armate  cu  caracter  internaţional,  inclusiv  ocupaţia.  Dreptul internaţional umanitar nu are prevederi care să vizeze statutul mercenarilor în conflictele  armate  cu  caracter  neinternaţional.  Totuşi,  având  în  vedere  că  în conflictele neinternaţionale nu există statutul de prizonier de război, este lipsit de  sens  să  se  afirme  că  cineva  nu  are  dreptul  să  beneficieze  de  acesta.  În practică aceasta înseamnă că în conflictele armate cu caracter neinternaţional, o persoană care ar fi considerată mercenar dacă participă doar la un conflict internaţional,  se  află  în  aceeaşi  poziţie  ca  orice  altă  persoană  care  ia  parte direct la ostilităţi. Prin urmare mercenarii trebuie să beneficieze de protecţia oferită  de  prevederile  articolului  3  comun  la  Convenţiile  de  la  Geneva,  ale Protocolului   I   adiţional[17]      şi   de   regulile   cutumiare   ale   dreptului internaţional  umanitar  aplicabile  în  conflictele  neinternaţionale,  dar  pot  fi judecaţi conform legislaţiei naţionale pentru simpla participare la ostilităţi.
Referitor  la  obligaţia  mercenarilor  de  a  respecta  dreptul  internaţional umanitar  se  impune  constatarea  că  singura  referire  la  aceştia  în  dreptul internaţional umanitar se concentrează exclusiv asupra statutului lor. Cu toate acestea nu este nici o îndoială că mercenarii ca orice persoană care ia parte la ostilităţi   trebuie   să   respecte   legea,   şi   poartă   o   responsabilitate   penală individuală pentru orice încălcare gravă a legii. Este interesant să constatăm că  doar  într-un  singur  caz  din  procesele  intentate  persoanelor  acuzate  de mercenariat au fost acuzaţii de crime de război[18].
3. Convenţiile internaţionale despre mercenariat
Vom  încerca  să  facem  o  analiză  comparativă  a  prevederilor  care  se referă  la  mercenariat  cuprinse  în  dreptul  internaţional  umanitar  cu  cele existente  într-o  serie  de  convenţii  internaţionale  care  abordează  această problematică.   Ne   vom   opri   pentru   aceasta   la   două   dintre   cele   mai  reprezentative:  Convenţia  Organizaţiei  pentru  Unitatea  Africii  (OUA)  cu privire la Eliminarea Mercenariatului din Africa din 1977 şi Convenţia ONU împotriva  Recrutării,  Folosirii,  Finanţării  şi  Antrenării  de  Mercenari  din
1989. Scopul declarat al acestor instrumente juridice internaţionale este de a interzice recurgerea la mercenari, incriminarea mercenariatului şi faptul de a fi mercenar. Ambele instrumente au adoptat definiţii ale mercenarilor foarte apropiate de cele ale Articolului 47 din Protocolul I[19].
Convenţia   OUA   defineşte   infracţiunea   de   mercenariat,   incluzând persoanele  care  se  înrolează  în  „bande”  de  mercenari  sau  pe  cele  care  se raliază sau sprijină astfel de grupări[20]. Definirea infracţiunii este extrem de largă  aşa  după  cum  este  şi  spectrul  potenţialilor  infractori:  indivizi,  grupuri, asociaţii, reprezentanţii ai statului sau chiar state. Articolul 3 afirmă expres că mercenarii  „nu  vor  beneficia  de  statutul  de  combatant”,  dar  contrar  acestei poziţii ferme şi clare, de a se refuza statutul de prizonier de război, va finaliza
prin a adopta aceaşi poziţie cu cea exprimată în articolul 47 din Protocolul I, adică mercenarii să nu aibă dreptul la statutul de prizonier de război în cazul capturării. Deci nu au dreptul, dar asta nu înseamnă că nu li se poate acorda de un stat care ar fi intersat să o facă.
Convenţia  ONU  are  o  abordare  similară,  dar  mai  îngustă,  incriminând participarea   directă   la   ostilităţi   ca   mercenar[21],   precum  şi   recrutarea, finanţarea şi antrenarea mercenarilor[22]. Aplicare acestor prevederi necesită adoptarea lor de cât mai multe state care să condamne practica prin legislaţia lor naţională, să judece şi să extrădeze persoanele suspecte.
Cele două convenţii cu privire la mercenariat nu  menţionează tipul de conflict  în  care  se  aplică,  aşa  cum  face  articolul  47  din  Protocolul  I  care menţionează   conflictele   internaţionale,   ele   vizând   prin   urmare   ambele categorii de conflicte – internaţionale sau neinternaţionale[23].
Câteva  aspecte  referitoare  la  convenţiile  de  mai  sus.  În  primul  rând, ambele conţin în secţiunile care reglementează procedurile judiciare împotriva mercenarilor, clauza de a beneficia de o judecată echitabilă. Ambele prevederi sunt  însă  insuficiente  deoarece  nu  se  referă  la  drepturile  internaţionale  ale omului  ca  la  un  standard  minim  care  să  fie  respectat  în  astfel  de  situaţii. Convenţia OUA stipulează doar ca mercenarilor să le fie asigurate drepturile „garantate  în  mod  normal  oricărei  persoane  de  către  statul  pe  a  cărui teritoriu  sunt  judecaţi”[24].  Convenţia  ONU  include  o  referinţă  la  dreptul internaţional,  dar  aceasta  specifică  doar  că  „normele  aplicabile  de  drept internaţional  trebuie  luate  în  considerare”[25]  pe  timpul  proceselor.  O precizare clară a faptului că drepturile omului trebuie respectate ar fi fost, în mod evident, de preferat[26].
În al doilea rând, Convenţia ONU, include în plus o clauză de protecţie specifică  dreptului  internaţional  umanitar[27].  Scopul  principal  al  acestei dispoziţii  priveşte  poziţia  statului,  care  reamintim,  nu  este  menţionată  în convenţie. Cu toate acestea prevederea este importantă deoarece reprezintă o interfaţă  între  poziţia  şi  drepturile  persoanelor  care  au  participat  la  ostilităţi conform   dreptului   internaţional   umanitar   şi   convenţiile   referitoare   la mercenariat  în  general.  Interpretrarea  corectă  a  acestei  interfeţe  prezintă interes din mai multe puncte de vedere. Spre exemplificare, conform dreptului internaţional   umanitar   în   conflictele   armate   internaţionale,   există   o prezumpţie  de  obţinere  a  statutului  de  prizonier  de  război.  În  caz  de  dubiu asupra acestei îndreptăţiri, statutul persoanei în cauză va fi stabilit de către un tribunal competent[28]. Pe timpul aşteptării sentinţei, persoanele capturate au dreptul la protecţia conferită de Convenţia a III-a de la Geneva. În lipsa unei clauze de protecţie, convenţiile cu privire la mercenariat pot fi interpretate ca excluzând  această  prezumpţie  şi,  totodată,  a  dreptului  de  reanalizare  a statutului.  Sigur  acesta  nu  este  un  aspect  pur  teoretic,  ci  unul  cu  consecinţe imediate şi semnificative pentru persoanele acuzate de mercenariat. Clauza de protecţie protejează în mod implicit aceste drepturi.
Clauza  de  protecţie  remediază  de  asemenea,  lipsa  prevederii  din Convenţia  ONU  de  a  face  referire  explicită  la  aplicarea  drepturilor  omului prin menţionarea protecţiei prevăzute de dreptul internaţional umanitar. Cele mai  importante  sunt  cele  din  articolul  75  al  Protocolului  I  adiţional,  pentru persoanele  judecate  în  legătură  cu  conflictele  internaţionale,  precum  şi interzicerea prin articolul 3 comun, litera d) din Convenţiile de la Geneva a „condamnărilor pronunţate şi execuţiile efectuate fără o judecată prealabilă, dată  de  către  un  tribunal  constituit  în  mod  regulat,  însoţită  de  garanţii judiciare    recunoscute    ca    indispensabile    de    către    popoarele    lumii civilizate”[29], împotriva acelora care sunt judecaţi în legătură cu conflictele armate neinternaţionale.
În al treilea rând trebuie menţionată şi referirea din Convenţia ONU cu privire  la  vizitele  Comitetului  Internaţional  al  Crucii  Roşii  la  persoanele private  de  libertate.  Sub  suspiciunea  de  încălcare  a  prevederilor  art.10(4)  se menţionează  „dreptul  oricărui  stat  de  a  invita  Comitetul  Internaţional  al Crucii Roşii, in baza art.9, parag1(b), să viziteze şi să comunice cu pretinsul condamnat”. Această prevedere, deşi ulterior adoptată şi în alte convenţii ale ONU  condamnă  o  astfel  de  activitate  şi  solicită  statelor  să  judece  sau  să extrădeze  suspecţii[30],  este  o  interfaţa  între  Convenţia  ONU  şi  dreptul internaţional  umanitar.  Ca  urmare  a  Convenţiilor  de  la  Geneva,  Comitetul Internaţional  al  Crucii  Roşii    are  dreptul  să  viziteze  persoanele  private  de libertate  care  au  legătură  cu  un  conflict  armat  internaţional[31].  Persoanele  reţinute  ca  urmare  a  Convenţiei  ONU,  pot,  desigur,  să  intre  în  această categorie.   Dreptul   lor   nu   depinde   de   o   eventuală   invitaţie   formulată Comitetului Internaţional al Crucii Roşii de statul în care se află captivii, aşa cum  este  specificat  în  art.10(4).  Urmare  a  existenţei  acestei  clauze  de  protecţie,  este  evident  că  această  dispoziţie  nu  afectează  în  nici  un  fel  acest drept pe care îl are în mod normal CICR.
4. Cosideraţii cu privire la statutul mercenarilor  prezentat în cele două corpuri de reglementări
Problema  care  ne  interesează  din  acest  punct  de  vedere,  este  să analizăm  dacă  cele  două  puncte  de  vedere  referitoare  la  mercenari  sunt complementare,  sau  sunt  generatoare  de  contradicţii?  Deşi  după  cum  am văzut,  există  o  diferenţă  care  ar  putea  genera  o  justificată  confuzie  iniţială, alimentată  de  faptul  că  definiţiile  din  convenţiile  specializate  se  inspiră  din dreptul  internaţional  umanitar,  totuşi,  abordările  diferite  între  cele  două corpuri de legi nu se exclud reciproc[32].
Dreptul  internaţional  umanitar  şi  convenţiile  referitore  la  mercenariat deşi   au   scopuri   diferite,   abordările   lor   pot   coexista,   fiind   de   fapt complementare.   Prevederile   dreptului   internaţional   umanitar   abordează statutul mercenarilor, protecţia specifică şi implicit obligaţiile lor ca actori la un  conflict  armat,  între  care  regulile  de  drept  umanitar  ocupă  un  loc important.  Pe  de  altă  parte,  convenţiile  specializate  abordează  mult  mai  pe larg  legalitatea  fenomenului.  Ele  reglementează  comportamentul  statelor, limitând  circumstanţele  în  care  acestea  pot  recurge  la  mercenari  şi  care reprezintă o dimensiune neacoperită de dreptul internaţional umanitar.
Referitor la indivizi, convenţiile specializate au un scop diferit faţă de dreptul  internaţional  umanitar,  anume  acela  de  a  stabili  responsabilitatea penală  individuală.  Acest  lucru  este  făcut  într-un  mod  care  nu  intră  în contradicţie  cu  prevederile  statutului  aşa  cum  este  el  reglementat  de  dreptul internaţional  umanitar.    De  fapt,  cele  două  abordări  alcătuiesc  un  sistem complementar şi coerent pentru judecarea civililor care participă la ostilităţi şi care  îndeplinesc  şi  celelalte  condiţii  din  definiţia  mercenarului.  Dreptul internaţional  umanitar  nu  oferă  imunitate  pentru  o  astfel  de  participare  la ostilităţi  şi  nici  nu  solicită  statului  să  o  condamne.  Motivul  unui  astfel  de comportament    este    tratat    de    convenţiile    specializate,    care    trebuie implementate  în  legislaţiile  naţionale.  Contribuţia  dreptului  internaţional umanitar  constă  în  definirea  condiţiilor  minime  de  tratament  pe  timpul detenţiei,  inclusiv  dreptul  Comitetului  Internaţional  al  Crucii  Roşii  de  a organiza vizite şi asigurarea garanţiilor minime de judecată.
5.Despre Companiile Militare/de Securitate  Private
Vom încerca să răspundem la următoarele întrebări: Ce sunt Companiile Militare/de  Securitate  Private  (CMP/CSP)?  Dacă  personalul  lor  poate  fi considerat  ca  încadrându-se  în  categoria  mercenarilor?  Care  este  statutul  acestora?etc. Evident că şi în acest caz lucrurile nu sunt simple şi nu există un singur răspuns.
Companiile     Militare/de     Securitate     Private[33]     sunt     entităţi organizaţionale  care  oferă  contra  cost    servicii  specializate  şi  expertiză militară, fiind încadrate uneori în categoria fenomenului de mercenariat. Sunt cunoscute  şi  sub  denumirea  de:  contractanţi  militari  privaţi,  contractori  de securitate privaţi, corporaţii militare private, firme militare private, furnizori de  servicii  militare  şi  în  general  toate  încadrându-se  în  domeniul  industriei militare private.
Serviciile  de  expertiză  oferite  sunt  asemănătoare  celor  sigurate  de structurile   guvernamentale   militare   sau   de   poliţie.   Cu   consimţământul guvernului  pot  oferi  şi  servicii  în  teren  pentru  forţele  armate.  În  această situaţie personalul contractorilor care acţionează în zonele de război ar putea fi considerate combatanţi ilegali prin raportare la prevederile Convenţiei a III-a de la Geneva. Aceasta nu face nici o deosebire între diferitele categorii de contractori şi menţionează o singură categorie: contractorii cu sarcini pe linia aprovizionării[34].  În  cazul  în  care  vor  avea  asupra  lor  o  carte  de  identitate eliberată de forţele armate pe care le însoţesc vor fi consideraţi prizonieri de război  în  cazul  capturării.  Dacă  se  angajează  în  luptă  pot  fi  consideraţi mercenari, iar în cazul capturării fiind combatanţi ilegali vor pierde statutul de prizonier de război[35].
Ca şi alte persoane nu pot fi consideraţi mercenari dacă nu îndeplinesc cumulativ  condiţiile  prevăzute  de  art.47  din  Protocolul  I  adiţional  sau  din convenţiile specializate. Dar condiţiile cumulative după cum bine se ştie sunt dificil  de  întrunit  cu  atât  mai  mult  cu  cât  cei  interesaţi  acordă  o  atenţie deosebită  evitării  prevederilor  pentru  a  nu  fi  consideraţi  mercenari  şi  acest aspect este exprimat în cunoscutul punct de vedere a lui Best[36] după care „un mercenar care nu se poate exclude din definiţie merită împuşcat, şi la fel merită şi avocatul lui”.
Caracteristicile specifice ale CMP/CSP şi a pieţei pentru serviciile lor, fac foarte probabil ca numai o minoritate din angajaţii lor să poată fi încadraţi în  definiţie.  Ca  punct  de  plecare  trebuie  observat  că  definiţia  mercenarilor, atât  din  art.47  cât  şi  din  convenţiile  specializate  se  referă  la  persoane  fizice aflate  în  afara  reglementărilor  legale.  Prin  urmare,  angajaţii  CMP/CSP  sunt cei care trebuie să îndeplinească condiţiile şi nu companiile. Deşi acest aspect nu pare important, se poate ajunge la concluzii surprinzătoare, după cum vom vedea în cele ce urmează.
Factorul  cheie  în  determinarea  statutului  angajaţilor  CMP/CSP  este  în primul  rând  identitatea  clienţilor  lor.  După  cum  s-a  mai  arătat,  există posibilitatea  că  dacă  sunt  angajaţi  de  către  un  stat  şi  îndeplinesc  anumite condiţii, personalul CMP/CSP poate fi considerat ca făcând parte din forţele armate ale statului respectiv, şi pe cale de consecinţă în virtutea condiţiei e)  din  art.47(2),  să  iasă  din  cadrul  definiţiei[37].  Având  în  vedere  politicile  de reducere  a  forţelor  armate  şi  de  restrângere  a  sarcinilor  militare,  este  puţin
probabil dar nu imposibil să se întâlnească astfel de situaţii.
Totodată, presupunând că sunt îndeplinite condiţiile de motiv şi câştig prevăzute  de  condiţia  c),  în  majoritatea  cazurilor,  condiţiile  a)  şi  b),  care presupun ca persoana „să fie în mod special recrutată pentru a lupta într-un conflict  şi  să  participe  direct  la  ostilităţi”  vor  scoate,  cu  siguranţă,  multe persoane  din  sfera  definiţiei.  Informaţiile  disponibile  ne  demonstrează  că majoritatea  CMP/CSP  din  Irak  şi  Afganistan,  spre  exemplu,  nu  au  fost
angajate  în  mod  special  pentru  a  participa  la  ostilităţi,  ci  pentru  a  furniza servicii  de  logistică  şi  de  sprijin  forţelor  armate.  Într-adevăr,  legislaţiile naţionale cu privire la folosirea contractorilor de către forţele armate ale unui stat exclud contractorii din desfăşurarea de activităţi „guvernamentale”[38].
În   aceeaşi   manieră,   deşi   multe   CMP/CSP   furnizează   servicii   de securitate  –  adesea  armate  –  unei  game  largi  de  entităţi  altele  decât statele[39], aceste activităţi doar în cazuri foarte rare presupun participarea la ostilităţi.  Chiar  şi  în  cazul  unei  participări  la  ostilităţi,  uzul  forţei  nu  a  fost menţionat  expres  la  momentul  angajării  aşa  cum  cere  condiţia  a),  fiind  mai probabil o reacţie la schimbarea realităţilor din teren.
O ultimă posibilitate care exclude mulţi angajaţi ai CMP/CSP din cadrul definiţiilor este cerinţa din condiţia d), care arată că persoana vizată „să nu fie cetăţean al unei părţi la conflict, nici rezident al unui teritoriu controlat de o parte în conflict”[40]. Conform celor de mai sus, nu se încadrează în definiţie persoanele  membri  ai  CMP/CSP,  angajate  de  statele  sau  orice  alt  actor  din Irak. În plus această cerinţă ar conduce la rezultate arbitrarii dacă s-ar merge pe distincţia pe bază de naţionalitate. Dacă mergem pe exemplul Irakului, în conformitate  cu  această  cerinţă  un  cetăţean  al  unui  stat  care  face  parte  din coaliţie şi un cetăţean dintr-un stat care nu face parte din aceasta, ambii fiind angajaţi de o CMP/CSP, vor fi trataţi în mod diferit. Primul dintre ei nu ar fi considerat mercenar în timp ce celălalt va fi inclus în această categorie. Prin urmare  acelaşi  comportament  în  cazul  unei  persoane  este  condamnat  iar  al alteia,  nu.  Problema  condiţiei  de  naţionalitate  pare  depăşită  de  realităţile cotidiene. Dacă pe timpul adoptării Protocolului I adiţional o astfel de cerinţă răspundea preocupării statelor cu privire la interferenţa străină în conflict, în condiţiile  actuale  ea  exclude  o  parte  din  persoanele  care-şi  vând  serviciile către  CMP/CSP,  făcând  o  distincţie  nefondată  între  oameni  care  desfăşoară aceeaşi  activitate.  Pentru  a  evita  aceste  arbitrarii  care  pot  apărea  există preocupări la nivel internaţional de a face ca această condiţie să fie luată în calcul  ca  referindu-se  la  naţionalitatea  companiilor  şi  nu  a  angajaţilor individuali.
6.Concluzii
După   cum   s-a   putut   constata   există   un   cadru   legislativ   care reglementează activitatea CMP/CSP şi nu se impune cu necesitate adoptarea altora noi. Cu toate acestea nu înseamnă că poziţia lor este pe deplin lămurită sau că nu există provocări în aplicarea prevederilor legale. Pentru a determina statutul  şi  obligaţiile  membrilor  CMP/CSP  trebuie  lămurite  unele  probleme care  sunt  de  domeniul  dreptului  internaţional  umanitar  cum  ar  fi:  Cine întruneşte condiţiile combatanţilor din cadrul personalului companiei sau, Ce presupune  participarea  directă  la  ostilităţi?  Răspunsul  la  aceste  întrebări trebuie analizat de la caz la caz. În termeni de impunere a prevederilor legale, deşi există obligaţii clare pentru deferirea organelor de justiţie a persoanelor suspecte  de  încălcări  ale  prevederilor  dreptului  internaţional  umanitar,  astfel de acţiuni sunt rare.
Acest aspect nu este corect, deoarece privează victimele de dreptate, nu oferă nici o garanţie că ilegalităţile nu se vor mai repeta şi poate face loc ideii că  dreptul  internaţional  umanitar  reprezintă  doar  o  culegere  de  prevederi generoase dar fără aplicabilitate.
În materialul de faţă s-a prezentat doar poziţia din perspectiva dreptului internaţional  umanitar,  una  din  cele  mai  simple  dimensiuni  ale  cadrului legislativ care vizează activitate CMP/CSP. Dar dreptul internaţional umanitar se aplică numai pe timpul conflictelor armate. Aceasta înseamnă, că de fiecare dată când CMP/CSP acţionează în alte contexte, prevederile specifice acestui drept nu li se aplică. În aceste situaţii activitatea lor este reglementată de legea penală  locală  şi  posibil  de  prevederile  care  ţin  de  domeniul  drepturilor omului.  Totodată,  chiar  şi  atunci  când    operează  în  state  în  care  au  loc conflicte  armate,  dreptul  internaţional  umanitar  se  aplică  doar  în  situaţiile legate  de  conflict.  Cele  mai  multe  CMP/CSP  nu  au  legătură  cu  această situaţie,  aflându-se  doar  sub  influienţa  legilor  locale  si  poate  a  drepturilor omului.  Măsura  în  care  prevederile  specifice  drepturilor  omului  se  aplică CMP/CSP  este  o  chestiune  mult  mai  complexă  decât  situaţia  lor  văzută  din perspectiva dreptului internaţional umanitar şi presupune o analiză mult mai aprofundată.
Cu  referire  prezentarea  făcută  în  acest  material,  se  impun  câteva consideraţii pentru abordarea aspectelor legale menţionate.
În  primul  rând,  în  legătură  cu  tipurile  de  activităţi  desfăşurate  de angajaţii CMP/CSP precum şi dubiile existente cu privire la statutul lor dacă iau  parte  direct  la  ostilităţi.  Statele  pot  interzice  acestor  persoane,  să desfăşoare activităţi  care pot duce la o escaladare spre implicarea directă la ostilităţi,  exceptând  persoanele  care  fac  parte  din  forţele  armate.  Avantajele unor  măsuri  adoptate  în  acest  sens  ar  fi  numeroase.  Ar  clarifica  dubiile  cu  privire  la  statutul  persoanelor  capturate,  deoarece  ar  deveni  prizonieri  de război. S-ar evita şi riscul ca angajaţii CMP/CSP să fie consideraţi mercenari, pentru că nu ar mai îndeplini condiţiile cerute de definiţie. De asemenea i-ar supune  sistemului  de  comandă  şi  control  din  ierarhia  militară  precum  şi sistemului  de  disciplină  militară.  În  acest  fel  s-ar  rezolva  şi  nemulţumirile membrilor  forţelor  armate  cu  privire  la  lipsa  de  control  asupra  angajaţilor CMP/CSP care ar avea obligaţia să respecte dreptul internaţional umanitar. În ce priveşte angajaţii, deşi ca membri ai forţelor armate ar fi expuşi riscului de a fi atacaţi oricând, n-ar mai fi puşi în situaţia să  răspundă penal dacă ar fi trataţi ca fiind combatanţi ilegali.
În  al  doilea  rând,  statele  ar  trebui  să-şi  creze  o  bază  legală,  pentru  ca încălcările legii comise de angajaţii CMP/CSP să poată fi judecate. Abordări legate de responsabilitatea companiilor şi nu a angajaţilor ar fi de preferat din mai multe motive: responsabilitatea penală individuală este deja reglementată, iar  companiile  au  o  mai  mare  capacitate  de  a  plăti  eventualele  compensaţii materiale.
În al treilea rând, statele care angajează CMP/CSP ar trebui să adopte directive care să le clarifice poziţia, în anumite situaţii bine definite. Acestea ar  putea  include  tipurile  de  activităţi  ce  pot  fi  îndeplinite  de  angajaţii CMP/CSP,  cerinţele  cu  privire  la  antrenarea  angajaţilor,  o  împărţire  clară  a responsabilităţilor  între  stat  şi  companii  pentru  exercitarea  controlului  şi impunerea  disciplinei  asupra  angajaţilor,  reguli  legate  de  subcontracte  şi procedurile pentru raportare şi investigarea încălcărilor dreptului internaţional
umanitar.   Astfel   de   măsuri   ar   putea   ajuta   considerabil   statele   în responsabilizarea    companiilor    angajate    pentru    respectarea    dreptului internaţional umanitar.
În al treilea rând, statele care apelează la serviciile CMP/CSP ar putea adopta legi care să reglementeze aceste servicii. Aşa s-ar promova respectul pentru dreptul internaţional umanitar. Un cadru legislativ ar permite statelor care furnizează CMP/CSP, să exercite un control asupra acestora şi în afara graniţelor,  lucru  esenţial  pentru  a  evita  încălcarea  intereselor    naţionale  de către  CMP/CSP.  Legile  ar  permite  statelor,  pe  teritoriul  cărora  activează CMP/CSP  să  determine  tipurile  de  activităţi  ce  pot  fi  desfăşurate  de  actorii privaţi, să impună respectarea unor standarde minime, inclusiv cele legate de portul   armelor   şi   să   obţină   informaţii   despre   numărul   companiilor   şi angajaţilor lor care operează pe teritoriul respectiv.
În  al  patrulea  rând,  experţii  în  domeniu  apreciază  că  cererea  acestor servicii va creşte, dar că trebuie avut în vedere prevenirea pericolului de a se ajunge  în  situatia  în  care  guvernele  să  angajeze  companiile  private  pentru  a participa  la  un  conflict  deschis[41].  Se  preconizează  astfel  o  creştere  a volumului  de  sarcini  către  domeniile  de  pregătire  în  scopuri  militare  şi logistice. Solicitările pot veni din partea unor state care nu-si pot permite să  întreţină forţe militare puternice cât şi din partea ţărilor dezvoltate cum este cazul  SUA[41],  care  prin  Departamentul  de  Stat  recurge  pe  scară  larga  la serviciul   acestor   companii   private   care   asigură   sprijin   forţelor   armate americane în diferite zone de operaţii. O altă sursă de cereri ar putea veni din partea  unor  organizaţii  internaţionale[42]  sau  regionale[43].  Avânduse  în vedere specificul acestor companii se are de asemenea în vedere posibilitatea de  a  fi  angajate  în  situaţiile  de  criză  deoarece  întreţinerea  unor  forţe  armate naţionale ar presupune costuri mult mai mari.
În  al  cincilea  rând,  nu  trebuie  neglijat  faptul  că  aceste  aspecte  ascund însă  multe  capcane  care  ar  putea  crea  probleme.  Avem  în  vedere  acele dificultăţi  care  ar  apărea  în  ceea  ce  priveşte  respectarea  drepturilor  omului, securitatea statelor şi responsabilitatea celor implicaţi. Prezenţa civililor care acţionează în câmpul de luptă ridică numeroase probleme atât  legale şi etice cât şi din perspectiva subordonării, autorităţii, lanţului de comandă şi în cele din urmă asupra eficacităţii misiunii.
Şi  ca  o  concluzie  finală,  dacă  după  anii  1960,  când  conflictele  post  şi neocoloniale  erau  o  prezenţă  firească,  iar  companiile  private  erau  sinonome cu activitatea de mercenariat, realitatea noilor CMP/CSP s-a schimbat radical. Cadrul  legal  în  perfecţionare  va  contribui  la  schimbarea  imaginii  pe  care activitatea   de   mercenariat   a   proiectat-o   asupra   companiilor   militare/de securitate private.

[15]Un  raport  al  Secretarului  general  al  ONU,  din  1988,  asupra războiului  dintre  Iran  şi  Irak,  precizează  că  Iranul  a  capturat  pe  timpul ostilităţilor, cetăţeni ai unor state neimplicate, care erau mercenari, dar care nu au fost judecaţi, lor acordâduli-se statutul de prizonier de război.
[16]Protocolul  I  adiţional  în  art  6,  precizează  condiţiile  minime  de protecţie:  să  nu  fie  condamnat  fără  judecată  prealabilă  făcută  de  un  tribunal competent;  pedeapsa  capitală  să  nu  fie  pronunţată  împotriva  minorilor  şi  a femeilor însărcinate;să i se asigure dreptul la recurs; etc
[17]Este  vorba  de  procesul  din  Angola  din  1976,  când  mercenarii  au fost acuzaţi de uciderea de civili şi a colegilor lor care au refuzat să lupte.
[18]Convenţia OUA, art.1 şi Convenţia ONU, art.1.
[19]Convenţia OUA, art. 2.
[20]Convenţia ONU, art. 3(1).
[21]Convenţia ONU, art.2.   292
[22]În fapt, Convenţia ONU se aplică persoanelor care participă la acte de   violenţă   având   ca   scop   înlăturarea   unui   guvern,   a   unei   ordini constituţionale dintr-un stat ori a integrităţii teritoriale,art. 1(2).
[23]Convenţia OUA, art.11.
[24]Convenţia ONU, art.11.
[25]Alte   instrumente   ONU   au   o   poziţie   similară   referitoare   la „cercetarea,  anchetarea  sau  extrădarea”  in  sensul  reafirmării  lor  ca  garanţii minime  de  judecată.  A  se  vedeea  spre  exemplu  art.  14  Din  Convenţia Internaţională  referitoare  la  Sancţionarea  Atacurilor  teroriste  cu  Bombă  din 1997.
[26]Art.  16,  Convenţia  ONUprevede  următoarele:  Prezenta  Convenţie trebuie  să  fie  aplicată  astfel  încât  să  nu  a  afecteze:a)Regulile  referitoare  la responsabilitatea  internaţională  a  statelor;  b)  Dreptul  conflictelor  armate  şi dreptul  internaţional  umanitar  inclusiv  prevederile  referitoare  la  statutul combatantului sau prizonierilor de război.
[27]Convenţia a III-a de la Geneva art. 5 şi Protocolul I adiţional, art.5
[28]Art.   3   comun   la   Convenţiile   de   la   Geneva,   publicat   în culegereaDreptul  internaţional  umanitar    şi  protecţia  persoanelor  în  caz  de conflict armat, coordonator Codiţă Dumitru, Editura CTEA, Bucureşti,2006, pp. 10,40,65 şi 150.
[29]Vezi,art.7(5), Convenţia Internaţională pentru prevenirea atacurilor cu  bombă  din  1997  şi  art.9(5),  Convenţia  pentru  prevenirea  finanţării terorismului din 1999.
[30]Convenţia a III-a de la Geneva,art. 126 şi Convenţia a IV-a, art.143.
[31]Acestă  concluzie  a  fost  menţionată  pe  timpul  întâlnirii  din  1988 dintre   reprezentanţii   CICR   şi   prof.   Tullio   Treves   vice-preşedinte   al Comitetului Special al Adunării Generale ONU pentru pregătirea Draftului cu privire la Recrutarea, Folosirea, Finanţarea şi Pregătirea Mercenarilor, CICR, Document 88/1578,16 december,1998, CICR, Ref.130, 215 (00).
[32]Estimările  indică  un  număr  de  persoane  angajat  în  CMP  de aproximativ  15000-20000  persoane.  Suma  alocată  acestora  la  nivelul  anului 2008 ridicându-se la 100 mld. dolari.
[33]Vezi Convenţia a III-a de la Geneva din 1949, art.4.A.4 publicată în lucrarea  Dreptul  internaţional  umanitar  şi  protecţia  persoanelor  în  caz  de conflict armat, coordonator Codita Dumitru, Editura CTEA, Ploieşti, 2006, pp 65-66.
[34]Pentru detalii Vezi Protocolul adiţional I, art 47, idem, p. 253.
[35]Geoffrey Best, Humanity in Warfare: The History of international Law  of  Armed  Conflict,  1980,  p.328.  Pentru  informaţii  suplimentare  asupra definiţiei  se  pot  consulta,  inter  alia,    comentariile  făcute  la  întâlnirea experţilor  din  cadrul  Comisiei  pentru  drepturile  omului  din  2001,  Comisiei pentru drepturile omului, drepturile popoarelor la autodeterminare şi aplicarea  acestora  în  cazul  popoarelor  aflate  sub  dominaţie  sau  ocupaţie  străină,  UN Doc.  E/CN.4/2001/18,  din  14  februarie  2001,  Anexa:  Raportul  la  întâlnirea experţilor asupra formelor clasice şi noi ale activităţilor de mercenariat  şi a violărilor  grave  a  drepturilor  omului  şi  împiedicarea  exercitării  dreptului popoarelor  la  autodeterminare,  Geneva,  29  ianuarie  –  2  februarie  2001, parag.24.
[36]Pentru simplificarea lucrurilor referinţele s-au făcut numai la Art.47 din Protocolul I Adiţional, dar comentariile se aplică în aceeaşi măsură şi la cele două convenţii analizate.
[37]US  Departament  of  Defense  Instruction  Number  3020.41,parag. 6.1,5. Acest termen include şi operaţiile militare.
[38]Contractorii  privaţi  servesc  de  cele  mai  multe  ori  corporaţii, diplomaţi,  ziarişti,  ONG-uri  etc  şi  nu  au  o  responsabilitate  directă  pentru forţele armate. Aceste persoane pot primi până la 1000 dolari pe zi.
[39]Protocolul I adiţional, ibidem, nota 16.
[40]Aşa  cum  a  fost  în  cazul  statelor  Sierra  Leone  şi  Angola  în  anii 1960.
[41]Centrul pentru Integritate Publică a făcut cunoscut că începând cu 1994, Departamentul de Apărare a încheiat 3601 contracte în valoare de 300 miliarde  dolari,  însă  cele  mai  multe  contracte  aparţin  Departamentului Energiei  şi  Departamentului  de  Securitate.  SUA  a  angajat  companii  private pentru a recruta personal care să asigure gestionarea  monitorizării în Europa de Sud-Est.
[42]ONU  şi  alte  ONG-uri  internaţionale  angajează  astfel  de  firme pentru  a  le  asigura  securitatea  sau  suportul  logistic  precum  şi  pentru  unele sarcini în  domenii care aparţineau armatei, cum ar fi de exemplu deminările.
[43]NATO   s-a   folosit   de   serviciile   personalului   companiilor   de securitate în zona Europei de Sud-Est într-o proporţie de 10 la sută.
____________________________
* Doctorand, Universitatea Naţională de Apărare „Carol I”, Bucureşti

